b'\n_START_ARTICLE_\nAvstrijsko primorje\n_START_PARAGRAPH_\nAvstrijsko primorje (nem\xc5\xa1ko \xc3\x96sterreichisches K\xc3\xbcstenland, italijansko Litorale Austriaco) ali Primorje, kronska de\xc5\xbeela oziroma de\xc5\xbeela znotraj Avstrijskega Cesarstva (kasneje Avstro-Ogrske) od leta 1813 do 1918._NEWLINE_Avstrijsko primorje je vklju\xc4\x8devalo svobodno cesarsko mesto s statusom de\xc5\xbeele Trst, in de\xc5\xbeeli Istro ter Gori\xc5\xa1ko in Gradi\xc5\xa1ko, od katerih je vsak imel neodvisno upravo, toda vsi so bili podrejeni cesarskemu guvernerju v Trstu, glavnem mestu Primorja. Trst je bil strate\xc5\xa1ko pomemben kot glavno avstrijsko pristani\xc5\xa1\xc4\x8de, obala Primorja pa je bila turisti\xc4\x8dna destinacija, znana kot Avstrijska riviera. Regija je bila ve\xc4\x8dnacionalna in je vklju\xc4\x8devala Italijane, Slovence, Nemce, Furlane in Hrvate. Leta 1910 je Avstrijsko primorje zavzemalo povr\xc5\xa1ino 7969 km\xc2\xb2, na kateri je \xc5\xbeivelo 894,287 prebivalcev._NEWLINE_Podro\xc4\x8dje s podobno povr\xc5\xa1ino in imenom Operativna cona Jadransko primorje (Adriatisches K\xc3\xbcstenland) je bila glavna operativna cona nem\xc5\xa1kih sil med 2. svetovne vojne po kapitulaciji Italije septembra 1943 pa vse do konca vojne.'